Andrus Kõresaar

Andrus Kõresaar (sündinud 15. juunil 1975 Viljandis) on eesti kunstnik ja arhitekt.

 Elukäik 
Andrus Kõresaar lõpetas Viljandis C. R. Jakobsoni nimelise Gümnaasiumi matemaatika-füüsika eriklassi 1993. aastal. Kõrghariduse omandas ta Eesti Kunstiakadeemias aastatel 1993–1997, aastatel 1995–1996 õppis ta Šveitsis Luzerni HfG, Höhere Fachklasse für Gestaltung. 

1997. aastal töötas Andrus Kõresaar ajalehe Kultuurimaa kunstilise toimetajana ning aastatel 1997–2000 multimeediaettevõttes Cool Bars loovjuhi ja tegevjuhina. Aastast 2000 KOKO arhitektid ja Motor asutajaliige, 2019 Proto Avastustehase asutaja ja partner koos Ott Sarapuuga. 

Andrus Kõresaar on Eesti Kunstnike Liidu, Eesti Arhitektide Liidu, Tallinna Vanalinna Rotary Klubi liige, Eesti Kunstiakadeemia kuratooriumi liige aastatel 2015–2020, Tõutsi Lennuklubi asutaja 2022, Tallinnfilmi nõukogu liige alates 2025. 

Valik teoseid
Eesti Paviljon EXPO 2000 Hannoveris, Saksamaal, 2000 (koos Raivo Kotoviga)
City Hotel Burninieks, Riias 2002 (koos Raivo Kotoviga)
Georg Ots Spa Hotell Kuressaares, 2004 (koos Raivo Kotovi ja Üla Koppeliga)
Fahle Maja, Tallinnas 2007 (koos Raivo Kotoviga)
Tallinna sünagoog, Tallinnas, 2007 (koos Lembit-Kaur Stööri ja Tõnis Kimmeliga)
Metro Plaza, Viru Väljak 2, Tallinnas 2008 (koos Raivo Kotovi ja Lembit-Kaur Stööriga)
Roseni 7 ehk Laudsepa töökoda Rotermanni kvartalis, Tallinnas, 2008 (koos Raivo Kotoviga)
Suurgildi hoone rekonstruktsioon, Eesti Ajaloomuuseumi püsiekspositsioon, Pikk 17, Tallinnas (koos Liis Lindvere, Margit Aule ja Margit Argusega)
Lennusadam, Vesilennukite angaarid Tallinnas, 2009–2012 (koos Raivo Kotovi, Indrek Mikk, Margit Aule ja Margit Argusega)
Tallinna teletorn, püsiekspositsioon Tallinnas, 2009–2011 (koos Raivo Kotov, Indrek Mikk, Margit Aule, Margit Arguse, Liis Lindvere, Raili Palinguga)
LAEV, korterelamu ja büroohoone Rocca al Mares Tallinnas (koos KOKO tiimiga)
Viljandi SPA hotell, Viljandi, projekt 2018–2025, ehitamisel alates 2025 (koos KOKO tiimiga)
Tallinna Keskturg, Tallinn, projekt 2019–2024 (koos KOKO tiimiga)
Plaueni tekstiilimuuseum Fabrik der Fäden, Plauenis Saksamaal (koos Liis Lindvere ja Motori tiimiga)
Vesilennuki 18 kortermajad, Noblessneri kvartal, Tallinn, 2022 (koos Lembit-Kaur Stöör, Raivo Kotov, Martin Tago)

Tunnustus
2000 – Eesti Kultuurkapitali arhitektuuri sihtkapitali aastapreemia (koos Raivo Kotoviga)
2001 – Eesti Vabariigi kultuuripreemia (koos Raivo Kotoviga) Eesti paviljoni arhitektuurse lahenduse eest Hannoveri maailmanäitusel EXPO 2000
2003 – Parim Puitehitis, eripreemia vineeri kasutamise eest Laulasmaa suvemaja juures
2006 – Eesti Kultuurkapitali arhitektuuri sihtkapitali aastapreemia, Fahle maja (koos Raivo Kotoviga) 
2007 – London Design Museum – Aasta 10 arhitektuuriobjekti: Fahle maja Tallinnas
2009 – Mies van der Rohe Foundation – finaalvalik: Roseni 7 laudsepatöökoda
2013 – Euroopa Liidu ja Europa Nostra auhind, kategooria: arhitektuuri rekonstruktsioon: Grand Prix - Lennusadam
2018 – Eesti Kultuurkapitali arhitektuuri sihtkapitali aastapreemia (koos Martin Tago, Maia Grimitlihti, Lembit-Kaur Stööri, Raivo Kotovi, Kristo Rämsoni, Kärt Loopalu ja Eleriin Tekkoga; Balti Jaama Turg)

Välislingid
 Eesti Arhitektide Liidu liikmed, Andrus Kõresaar
 KOKO Arhitektid OÜ, töid
 Tanel Veenre.  Eesti Päevaleht, 21. juuni 2011
 Matthias Kolb.  Berliner Zeitung, 28. detsember 2010
 Mari Kodres.  Eesti Päevaleht, 23. september 2009
 Mari Kodres.  Eesti Päevaleht, 6. mai 2009
 Tanel Veenre. "Andrus Kõresaar – porganditest pilvelõhkujateni" Eesti Päevaleht, 17. jaanuar 2009
 Siiri Suutre.  Eesti Päevaleht, 22. november 2007
 Karin Paulus. "Kõresaarega sidrunitest ja arhitektuurist" Eesti Ekspress, 1. detsember 2004
 Monica Raud. "Fahle maja vabrikuvareme taassünd" Äripäev, 1. juuni 2005

Kategooria:Eesti arhitektid
Kategooria:Eesti Kunstiakadeemia vilistlased
Kategooria:Sündinud 1975